Up-359/05
Natisni
Opravilna št.:
Up-359/05
Datum odločitve:
20. 10. 2006
ECLI:
ECLI:SI:USRS:2006:Up.359.05
Akt:
Ustavna pritožba zoper sodbo Upravnega sodišča št. U 2004/2001 z dne 11. 12. 2002 
Ustavna pritožba zoper odločbo Ministrstva za okolje, prostor in energijo št. 453-01-99/00 z dne 27. 7. 2004 v zvezi s sklepom Območne geodetske uprave Slovenj Gradec, Izpostave Ravne na Koroškem, št. 90312-95/1999 z dne 19. 5. 2004
Izrek:
Ustavna pritožba zoper sodbo Upravnega sodišča št. U 2004/2001 z dne 11. 12. 2002 
se zavrže.
Ustavna pritožba zoper odločbo Ministrstva za okolje, prostor in energijo št. 453-01-99/00 z dne 27. 7. 2004 v zvezi s sklepom Območne geodetske uprave Slovenj Gradec, Izpostave Ravne na Koroškem, št. 90312-95/1999 z dne 19. 5. 2004, se zavrže.
Evidenčni stavek:
Ker procesna predpostavka izčrpanosti pravnih sredstev ni podana, je Ustavno sodišče ustavno pritožbo zavrglo.
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
20. 4. 2005
Vrsta odločitve:
sklep
Vrsta rešitve:
zavrženje
Dokument:
US26618
Dokument v PDF obliki:
Up-359-05.pdf
118 KB
Prenesite datoteko
Up-359/05-5
20. 10. 2006
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 3. oktobra in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
1. Ustavna pritožba zoper sodbo Upravnega sodišča št. U 2004/2001 z dne 11. 12. 2002
se zavrže.
2. Ustavna pritožba zoper odločbo Ministrstva za okolje, prostor in energijo št. 453-01-99/00 z dne 27. 7. 2004 v zvezi s sklepom Območne geodetske uprave Slovenj Gradec, Izpostave Ravne na Koroškem, št. 90312-95/1999 z dne 19. 5. 2004, se zavrže.
Obrazložitev
1. Z izpodbijano sodbo je Upravno sodišče ugodilo tožbi ustavnega pritožnika in odpravilo 2. točko izreka odločbe Ministrstva za okolje in prostor št. 953-01-099/00 z dne 30. 10. 2001 ter zadevo vrnilo v nov postopek. V ponovljenem postopku je Območna geodetska uprava Slovenj Gradec, Izpostava Ravne na Koroškem, izdala izpodbijani sklep o zavrženju prenosa posestne meje v naravo, o prekinitvi postopka parcelacije in predlagateljem parcelacije naložilo, naj v roku 30 dni od dneva dokončnosti sklepa vložijo predlog za sodno določitev meje. Ministrstvo za okolje, prostor in energijo je z izpodbijano odločbo odpravilo 2. točko izreka, ki se nanaša na prekinitev postopka parcelacije. Zoper to odločbo je po navedbah pritožnika vložena tožba, o kateri Upravno sodišče še ni odločilo.
2. Po prvem odstavku 51. člena Zakona o Ustavnem sodišču (Uradni list RS, št. 15/94 – v nadaljevanju ZUstS) se lahko ustavna pritožba vloži šele, ko so izčrpana vsa redna in izredna pravna sredstva.
3. Po prvem odstavku 52. člena ZUstS se lahko ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba. Po tretjem odstavku 52. člena ZUstS lahko Ustavno sodišče v posebno utemeljenih primerih izjemoma odloča o ustavni pritožbi, ki je vložena po izteku šestdesetdnevnega roka. Ker je v obravnavani zadevi vložena ustavna pritožba zoper sodno odločbo Upravnega sodišča, niso izčrpana redna pravna sredstva. Zato ustavna pritožba zoper izpodbijano sodbo ni dovoljena in jo je bilo treba zavreči (1. točka izreka).
4. Po drugem odstavku 51. člena ZUstS se lahko ustavna pritožba vloži izjemoma pred izčrpanjem izrednih pravnih sredstev, če je zatrjevana kršitev očitna in če bi z izvršitvijo posamičnega akta nastale za pritožnika nepopravljive posledice. Na podlagi drugega odstavka 1. člena Zakona o upravnem sporu (Uradni list RS, št. 50/97 in nasl. – ZUS) je zoper izpodbijano odločbo dovoljen upravni spor. Ker v obravnavani zadevi niso izčrpana niti redna pravna sredstva, niso izpolnjene procesne predpostavke za obravnavanje ustavne pritožbe. Zato je Ustavno sodišče ustavno pritožbo tudi v tem delu zavrglo (2. točka izreka).
5. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
Milojka Modrijan